Source: https://www.tax-fin-lex.si/Zbirke/SodnaPraksaList?nodeId=171259f1-e57d-415a-b3cd-cdd2b7b05052&pageNumber=13
Timestamp: 2020-02-29 12:20:52+00:00

Document:
VSL sklep II Cp 1898/2009
VSL0056365
ZPP člen 76, 80, 81, 187.
sposobnost biti stranka v pravdnem postopku – smrt tožene stranke pred vložitvijo tožbe – zavrženje tožbe – subjektivna sprememba tožbe
Tožba zoper osebo, ki je umrla že pred njeno vložitvijo, ni dopustna in jo je treba zavreči. Pomanjkanja procesne predpostavke sposobnosti biti stranka ni mogoče odpraviti z nobenim ukrepom, saj jo fizična oseba izgubi s smrtjo. Tožeča stranka sicer lahko predlaga nadaljevanje pravde z dediči prvotno tožene stranke. V smislu identitete strank gre pri dedičih za drugo osebo, kot je bila prvotno tožena. S tem gre za subjektivno spremembo tožbe. Če do nje pod pogoji iz 178. člena ZPP pride, pa nastane novo procesno razmerje (med novimi strankami) in se ne vzpostavi oziroma obnovi prvotno (med prvotnimi strankami). Zato subjektivna sprememba tožbe z dediči na strani umrle tožene stranke ne pomeni odprave pomanjkljivosti v smislu 1. odst. 87. člena ZPP, ki bi jo bilo sodišče dolžno zahtevati od tožeče stranke.
VSL sklep II Cp 1591/2009
VSL0053748
ZPP člen 286a, 318, 318/1-3, 318/3.
pogoji za izdajo zamudne sodbe – odprava pomanjkljivosti – sklepčnost tožbe – prekoračitev pooblastil sodišča
Po pozivu sodišča je tožeča stranka že na naroku predložila kopijo podpisane najemne pogodbe, na kateri temelji tožbeni zahtevek, naslednji dan pa še original te pogodbe s pri notarju overjenimi podpisi pogodbenikov. Tako je odpravila pomanjkljivost, zaradi katere je sodišče prve stopnje ocenilo, da tožba ni bila sklepčna. Torej so bili izpolnjeni pogoji za izdajo zamudne sodbe po 318. členu ZPP in pritožba utemeljeno opozarja na prekoračitev pooblastil sodišča, ko je dokazno ocenjevalo prvotno in na novo v spis vloženo listino.
VSK sklep Cp 538/2009
VSK0004396
ZPP člen 142. ZPPreb člen 8.
neuspešna vročitev tožbe – ugotavljanje dejanskega prebivališča
Po prejemu tožničine vloge z dne 16.1.2009, v kateri je tožnica navedla, da toženec zagotovo živi na naslovu, navedenem v tožbi, in sicer v skupnem stanovanju s tožnico, pošte pa ne dviguje ter v dokaz svojih trditev predlagala svoje zaslišanje in po potrebi poizvedbe pri Upravni enoti I., je sodišče vloženo tožbo zavrglo. Pritožbeno sodišče ugotavlja, da bi upoštevaje navedeno dejansko stanje sodišče prve stopnje moralo postopati po določbi 8. člena Zakona o prijavi prebivališča (ZPPreb) in sprožiti postopek ugotavljanja toženčevega dejanskega prebivališča.
VSK sodba Cp 462/2009
VSK0004397
ZPP člen 318. ZZZDR člen 51, 58, 59.
zamudna sodba – skupno premoženje razvezanih zakoncev – prepoved prometa nepremičnin z Uredbo Vlade
Zmotno je tudi pritožbeno stališče, da je v obravnavanem primeru prišlo do posledice, ki jo Uredba Vlade prepoveduje. Tožnik je namreč s tožbo zahteval ugotovitev skupnega premoženja razvezanih zakoncev in deleža na njem ter izstavitev zemljiškoknjižne listine, potrebne za vpis njegove lastninske pravice. V primeru skupnega premoženja zakoncev pa gre za originarno pridobitev lastninske pravice in ne za promet z nepremičninami v smislu obligacijske odsvojitve nepremičnine, ki ga je začasno prepovedala predmetna uredba.
VSK sklep I Ip 341/2009
VSK0004398
ZIZ člen 53. ZST-1 člen 11, 11/3. ZPP člen 105.a.
ugovor zoper sklep o izvršbi – izvršba na nepremičnine – predlog za oprostitev plačila sodnih taks – predlagatelj je fizična oseba
Stališče prvostopenjskega sodišča, da glede na določbo 105.a člena ZPP, kjer ugovor zoper sklep o izvršbi ni izrecno naveden kot vloga, za katero mora biti plačana sodna taksa, dolžnik oprostitve ni upravičen predlagati, je namreč napačno. Dolžnik v obravnavanem primeru nastopa kot fizična oseba, zoper njega kot fizično osebo je bil izdan tudi izvršilni naslov, zato omejitev iz 3. odstavka 11. člena Zakona o sodnih taksah – ZST-1 ne pride v poštev.
VSM sodba III Cp 1353/2009
VSM0020864
ZZZDR člen 105, 105/1, 105/3, 106, 106/1, 106/7, 123, 123/1, 128, 129a,129a/2, 131. ZPP člen 8. US RS člen 54. KZNOP KVČPTS MEKOUP.
dodelitev mladoletnih otrok v varstvo in vzgojo - določitev stikov - določitev preživnine - skupno starševstvo - sporazum staršev - korist otroka
Skupno starševstvo (prvi odstavek 105. člena ZZZDR) lahko obstoji samo in le na podlagi sporazuma staršev.
VSL sodba I Cp 2164/2009
VSL0057032
OZ člen 137, 137/2. ZPP člen 458, 458/1. ZVCP člen 126, 126/1. ZVCP-1 člen 137, 137/4.
odškodninska odgovornost mladoletnika – kolesarski izpit – zmožnost razsojanja - spor majhne vrednosti
Mladoletnim kolesarjem med dopolnjenim osmim in štirinajstim letom starosti, ki imajo opravljen kolesarski izpit, je dovoljena samostojna udeležba v prometu, kar pomeni, da se jim priznava, da so sposobni razumeti pomen in posledice svojih dejanj v prometu oziroma da razumejo pomen cestnoprometnih predpisov in posledice njihovih kršitev.
VSL sklep II Cp 745/2009
VSL0056692
ZPP člen 77, 77/1, 78, 80, 205, 205/1, 205/1-1, 298, 298/2, 339, 339/2, 339/2-8, 339/2-11, 394, 394-4. ZZZDR člen 191.
smrt stranke – univerzalno pravno nasledstvo – nasledstvo v pravdi – pravna sposobnost – pravdna sposobnost – omejena pravdna sposobnost – obnova postopka
Ob smrti stranke pride do procesnega nasledstva, ki je odvisno od univerzalnega nasledstva po materialnem pravu. Pri fizičnih osebah pride do nasledstva na podlagi dedne pravice v trenutku smrti zapustnika. Dedič vstopi v vsa zapustnikova pravna razmerja, med drugim tudi v procesna razmerja. Prvo sodišče bi moralo, ko je prejelo predlog za obnovo postopka, po uradni dolžnosti ugotoviti, kdo so dediči po pokojni toženki, in speljati postopek, ki ga predvideva ZPP za obnovo postopka, z vsemi dediči. Moralo bi jih torej obvestiti o vloženem predlogu za obnovo postopka in postopek voditi z vsemi dediči (razen seveda tožnice) kot toženo stranko. Pravdna sposobnost je v tesni zvezi s pravno sposobnostjo, to je sposobnostjo biti nosilec pravic in obveznosti materialnega prava. Zakonita zastopnica toženke kot njena skrbnica skladno z materialnim pravom, in sicer 191. členom ZZZDR, brez odobritve centra za socialno delo ni smela odtujiti ali obremeniti toženkinih nepremičnin. Procesna sposobnost zakonite zastopnice toženke je bila torej omejena.
VSL sodba II Cp 781/2009
VSL0057033
OZ člen 82, 83, 339, 339/2, 648. ZASP člen 80, 80/1, 80/2, 99, 99/4. ZDoh člen 127, 127-9.
avtorsko pravo – urednikovanje televizijske oddaje - škoda zaradi kršitve avtorske pogodbe – neutemeljen odstop od pogodbe – razlaga pogodbe - dohodnina
Avtorske pogodbe morajo biti sklenjene v pisni obliki. V kolikor pa tožena stranka trdi, da bi iz okoliščin primera sodišče moralo sklepati, da je bilo dogovorjeno kaj drugače, s tem smiselno trdi, da naj bi bilo ustno dogovorjeno še kaj drugega. V tem primeru pa je treba uporabiti 2. odst. 80. člena ZASP, ki določa, da se sporne ali nejasne določbe posla (v tem primeru naj bi šlo za trditve o dogovorjenem višjem honorarju istega posla) razlagajo v korist avtorja. Pogodbe je potrebno razlagati tako, kot se glasijo, upoštevati pa je potrebno tudi skupen namen pogodbenikov in načela obligacijskega prava. Tožena stranka mora plačati akontacijo dohodnine od prisojenega zneska, ko bo izpolnila sodbo. Če pa tožena stranka pri izpolnitvi sodbe ne bo odvedla po zakonu obveznega plačila dohodnine, bo tedaj nastala tožnici škoda in bo za ta znesek, za katerega bi res morala ob letu plačati dohodnino, lahko zahtevala od tožene stranke. V trenutku sojenja pa ta škoda še ni nastala.
OZ člen 82, 83, 339, 339/2, 648.	ZASP člen 80, 80/1, 80/2, 99, 99/4.	ZDoh člen 127, 127-9..
avtorsko pravo - urednikovanje televizijske oddaje - škoda zaradi kršitve avtorske pogodbe - neutemeljen odstop od pogodbe - razlaga pogodbe - dohodnina
VSL sodba II Cp 1840/2009
VSL0057040
ZOR člen 161, 170.	ZNZ člen 47, 55.	Navodilo o uporabi prisilnih sredstev člen 16. .
silobran - prekoračen silobran - neizogibno potrebna obramba - sorazmernost napad in obrambe krivdna odgovornost - objektivna odgovornost
Čeprav je strelno orožje nevarna stvar (kar bi narekovalo uporabo pravil o objektivni odškodninski odgovornosti), je mogoče dokazovati, da je tožnik ravnal krivdno in s tem postavil drugotoženca v položaj, ko je moral braniti sebe in druge, takšno ravnanje drugotoženca (ugovor silobrana po 161. členu ZOR) pa izključuje njegovo protipravnost. Ko presojamo ugovor, da je tožnik ravnal krivdno in da se je tožena stranka morala braniti, nujno trčimo ob presojo krivdnih ravnanj obeh udeležencev. Zato ravnanja tožene stranke ni mogoče zreducirati le na pojem nevarne stvari.
ZOR člen 161, 170. ZNZ člen 47, 55. Navodilo o uporabi prisilnih sredstev člen 16.
silobran – prekoračen silobran – neizogibno potrebna obramba – sorazmernost napad in obrambe krivdna odgovornost – objektivna odgovornost
OZ člen 137, 137/2.	ZPP člen 458, 458/1. ZVCP člen 126, 126/1. ZVCP-1 člen 137, 137/4..
odškodninska odgovornost mladoletnika - kolesarski izpit - zmožnost razsojanja - spor majhne vrednosti
ZIZ člen 168/5..
VSL sklep I Cp 1576/2009
VSL0057017
oprostitev plačila sodnih taks – narava postopka – pravočasnost predloga
V pritožbi zoper sodbo pritožnik – laik obsežno opisuje težko finančno in socialno stanje. Šele po prejemu naloga za plačilo sodne takse za pritožbo pa formalno zaprosi za oprostitev plačila sodne takse in pritožbo. Tak predlog ni prepozen.
ZSZ člen 2, 26, 26/2..
VSL sodba I Cp 1640/2009
VSL0057030
ZD člen 77, 99, 99/2.
dokazovanje obstoja oporoke – uničena, izgubljena, skrita ali založena oporoka – uničenje oporoke – vednost zapustnika o uničenju oporoke - nesklepčnost tožbe – enotno sosporništvo
Za uspešno uveljavljanje zahtevka po 77. čl. ZD mora tožnica dokazati ne samo, da je zapustnica naredila veljavno oporoko in njeno vsebino, temveč tudi, da je bila oporoka (pred njeno smrtjo) uničena, in to brez njene vednosti. Glede na domnevo, da uničenje oporoke predstavlja njen preklic, je sklepanje, da takšna oporoka še vedno izraža njeno pravo voljo, utemeljeno le v primeru, ko zapustnica za uničenje ni vedela.
OZ člen 179..
OZ člen 168, 168/2, 179, 182, 270, 270/1, 285, 285/2. ZPP člen 285, 339, 339/2, 339/2-14.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče